02019O0019 — FI — 07.04.2021 — 002.001

Tämä asiakirja on ainoastaan dokumentoinnin apuväline eikä sillä ole oikeudellista vaikutusta. Unionin toimielimet eivät vastaa sen sisällöstä. Säädösten todistusvoimaiset versiot on johdanto-osineen julkaistu Euroopan unionin virallisessa lehdessä ja ne ovat saatavana EUR-Lexissä. Näihin virallisiin teksteihin pääsee suoraan tästä asiakirjasta siihen upotettujen linkkien kautta.

►B EUROOPAN KESKUSPANKIN SUUNTAVIIVAT (EU) 2019/1265, annettu 10 päivänä heinäkuuta 2019, euromääräisten markkinoiden lyhyestä korosta (€STR) (EKP/2019/19) (EUVL L 199 26.7.2019, s. 8)

Muutettu:









▼B

EUROOPAN KESKUSPANKIN SUUNTAVIIVAT (EU) 2019/1265,

annettu 10 päivänä heinäkuuta 2019,

euromääräisten markkinoiden lyhyestä korosta (€STR) (EKP/2019/19)







▼M2

1 artikla

Kohde

1. Näissä suuntaviivoissa säädetään euromääräisten markkinoiden lyhyestä korosta ja vahvistetaan EKP:n vastuu sen hallinnoinnista sekä euromääräisten markkinoiden lyhyen koron määritysprosessin valvonnasta. Näissä suuntaviivoissa vahvistetaan myös EKP:n ja kansallisten keskuspankkien tehtävät ja vastuut niiden osallistuessa euromääräisten markkinoiden lyhyen koron määritysprosessiin ja muihin toimintamenettelyihin.

2. Näissä suuntaviivoissa säädetään myös euromääräisten markkinoiden lyhyen koron yhteenlaskettujen keskiarvojen ja euromääräisten markkinoiden lyhyen koron yhteenlasketun indeksin laskennasta ja julkistamisesta.

▼B

2 artikla

Määritelmät

Näissä suuntaviivoissa sovelletaan seuraavia määritelmiä:

(1) ”kansallisella keskuspankilla” tarkoitetaan sellaisen jäsenvaltion kansallista keskuspankkia, jonka rahayksikkö on euro;

(2) ”euromääräisten markkinoiden lyhyellä korolla” tarkoitetaan korkoa, joka edustaa euroalueella sijaitsevien pankkien vakuudettomien yön yli -lainojen lainakustannuksia tukkumarkkinoilla.

(3) ”euromääräisten markkinoiden lyhyen koron järjestelmällä” tarkoitetaan EKP:n omistamaa ja kehittämää järjestelmää tilastollisten syöttötietojen vastaanottamiseksi validoimiseksi, ja laadun raportoimiseksi sekä euromääräisten markkinoiden lyhyen koron laskemiseksi;

(4) ”paikallisella keräysalustalla” tarkoitetaan EKP:n tai kansallisen keskuspankin, jonka jäsenvaltiossa on ainakin yksi kotimainen tiedonantaja ja joka ei ole päättänyt siirtää velvoitteitaan EKP:lle asetuksen (EU) No 1333/2014 (EKP/2014/48) mukaisesti, hallinnoimaa järjestelmää jota käytetään tilastollisten syöttötietojen keräämiseksi, validoimiseksi ja laadun raportoimiseksi sekä niiden toimittamiseksi euromääräisten markkinoiden lyhyen koron järjestelmään,

(5) ”tilastollisilla syöttötiedoilla” tarkoitetaan vakuudetonta markkinasegmenttiä koskevia tilastotietoja, joita tiedonantajat raportoivat kansallisille keskuspankeille tai EKP:lle asetuksen (EU) N:o 1333/2014 (EKP/2014/48) nojalla;

(6) ”tietojen laatukontrollilla” tarkoitetaan sellaisten laaduntarkastusten ja -analyysien suorittamista, jotka kohdistuvat euromääräisten markkinoiden lyhyen koron määrittämiseksi tarvittaviin tilastollisiin syöttötietoihin ja joiden tarkoituksena on varmistaa euromääräisten markkinoiden lyhyen koron järjestelmään syötettyjen ja kyseisen järjestelmän vastaanottamien tilastollisten syöttötietojen aukottomuus, tarkkuus, johdonmukaisuus, saatavuus ja oikea-aikaisuus;

(7) ”hyväksyttävällä transaktiolla” tarkoitetaan euromääräisten markkinoiden lyhyen koron metodologiassa määritellyt kelpoisuusehdot täyttävää transaktiota, joka on valittu käytettäväksi euromääräisten markkinoiden lyhyen koron laskemisessa;

(8) ”transaktiolla” tarkoitetaan tilastollisiin syöttötietoihin kuuluvaa transaktiota;

(9) ”TARGET2-pankkipäivällä” tarkoitetaan päätöksen EKP/2007/7 ( 1 ) liitteessä I olevassa 1 artiklassa määriteltyä TARGET2-pankkipäivää;

(10) ”euromääräisten markkinoiden lyhyen koron määritysprosessilla” tarkoitetaan prosessia, jossa euromääräisten markkinoiden lyhyt korko määritetään ja joka käsittää 4 artiklan 1 kohdassa luetellut toimenpiteet;

(11) ”euromääräisten markkinoiden lyhyen koron metodologialla” tarkoitetaan metodologiaa, jonka perusteella määritetään euromääräisten markkinoiden lyhyt korko, jonka EKP vahvistaa euromääräisten markkinoiden lyhyen koron hallinnoijana;

(12) ”käyttäjävaatimuksilla” tarkoitetaan liiketoiminnallisia, teknisiä, operatiivisia ja siirtymäkauden valmiuksia, rajoituksia ja ominaisuuksia, jotka kunkin kansallisen keskuspankin tai EKP:n tietotekniikkajärjestelmien on tarjottava ja jotka voidaan ryhmitellä kahden pääluokan mukaan toiminnallisiin vaatimuksiin (käyttäjävaatimukset, oikeudelliset vaatimukset ja sääntelyvaatimukset) ja muihin kuin toiminnallisiin vaatimuksiin (arkkitehtuuriin ja turvallisuuteen liittyvät vaatimukset sekä toiminnalliset ja tekniset vaatimukset);

(13) ”järjestelmäarkkitehtuurilla” euromääräisten markkinoiden lyhyen koron kokonaisarkkitehtuurin kuvausta kattaen laitteistot ja ohjelmistokomponentit, niiden väliset suhteet sekä rajapinnat muihin järjestelmiin;

(14) ”tiedonantajalla” tarkoitetaan tiedonantajaa, jonka EKP:n neuvosto on tunnistanut tiedonantajaksi ja joka kuuluu asetuksen (EU) N:o 1333/2014 (EKP/2014/48) 2 artiklassa tarkoitettuun tiedonantajien joukkoon.

▼M2

(15) ”sidosryhmillä” tiedonantajia, euromääräisten markkinoiden lyhyen koron käyttäjiä, euromääräisten markkinoiden lyhyen koron yhteenlaskettujen keskiarvojen käyttäjiä ja/tai euromääräisten markkinoiden lyhyen koron yhteenlasketun indeksin käyttäjiä;

▼B

(16) ”markkinaehtoisuudella” tarkoitetaan kahden osapuolen välistä transaktioita, joka ei ole konsernin sisäinen transaktio ja joka on tehty ehdoilla, joihin kummankaan osapuolen mahdolliset eturistiriidat (esimerkiksi sidossuhteesta johtuvat eturistiriidat, kuten sidosyritysten väliset transaktiot) eivät ole vaikuttaneet;

(17) ”eurojärjestelmän eettisillä säännöillä” tarkoitetaan suuntaviivoissa (EU) 2015/855 (EKP/2015/11) vahvistettuja sääntöjä;

(18) ”eturistiriidalla” tarkoitetaan tilannetta, jossa elimen jäsenen tai EKP:n tai kansallisen keskuspankin henkilöstön jäsenen henkilökohtainen etu voi vaikuttaa tai näyttää vaikuttavan hänen velvoitteidensa puolueettomaan ja objektiiviseen hoitamiseen;

(19) ”varajärjestelyillä” tarkoitetaan järjestelyjä, jotka on toteutettava sen varmistamiseksi, että euromääräisten markkinoiden lyhyt korko voidaan julkistaa riittämättömien tilastollisten syöttötietojen tapauksessa, mikä voi johtua markkinoiden stressitilanteesta tai markkinahäiriöstä, tärkeiden infrastruktuurien toimintavirheestä tai muusta merkityksellisestä tekijästä;

(20) ”henkilöstön jäsenellä” tarkoitetaan henkilöä, joka on työsuhteessa EKP:hen tai kansalliseen keskuspankkiin, lukuun ottamatta henkilöitä, joille uskotut tehtävät eivät millään tavoin liity eurojärjestelmän tehtävien hoitamiseen;

(21) ”elimen jäsenellä” tarkoitetaan EKP:n tai kansallisen keskuspankin päätöksentekoelimen tai muun elimen jäseniä, jotka eivät ole henkilöstön jäseniä;

(22) ”EKP:n Statistical Data Warehouse -tietokannalla” tarkoitetaan EKP:n tilastotietojen toimituspalvelua verkossa;

(23) ”markkinatiedon jakelujärjestelmällä” tarkoitetaan avoimeksi suunniteltua järjestelmää, jota EKP käyttää automaattiseen käsittelyyn soveltuvien jäsenneltyjen tietojen julkaisemiseen;

▼M2

(24) ”olennaisella muutoksella” tarkoitetaan euromääräisten markkinoiden lyhyen koron metodologiaan tai euromääräisten markkinoiden lyhyen koron määritysprosessiin tai euromääräisten markkinoiden lyhyen koron yhteenlaskettujen keskiarvojen ja/tai euromääräisten markkinoiden lyhyen koron yhteenlasketun indeksin laskenta- ja julkistamissääntöihin (mukaan lukien jommankumman tai molempien julkistamisen lopettamista koskeva päätös) tehtyä muutosta, jolla voi olla vaikutusta sidosryhmien etuihin;

▼B

(25) ”tilastointiin liittyvien vaatimusten noudattamatta jättämistä koskevilla säännöillä” tarkoitetaan tilastointiin liittyvien vaatimusten noudattamatta jättämistä koskevia eurojärjestelmän sääntöjä, mukaan luettuina neuvoston asetus (EY) No 2533/98 ( 2 ), neuvoston asetus (EY) N:o 2532/98 ( 3 ), Euroopan keskuspankin asetus No 2157/1999 (EKP/1999/4) ( 4 ) ja päätös EKP/2010/10 ( 5 );

(26) ”EKT 2010:llä” tarkoitetaan Euroopan parlamentin ja neuvoston asetuksella (EU) No 549/2013 ( 6 ) perustettua Euroopan kansantalouden tilinpitojärjestelmää;

(27) ”tuotannon jälkeisillä menettelyillä” tarkoitetaan toimia, joihin ryhdytään euromääräisten markkinoiden lyhyen koron julkistamisen ja/tai uudelleenjulkistamisen jälkeen tilastollisten syöttötietojen tarkkuuden ja aukottomuuden valvomiseksi sekä seuraavana TARGET2-pankkipäivänä suoritettaviin toimiin valmistautumiseksi. Tällaiset toimet ja menettelyt eivät kata euromääräisten markkinoiden lyhyen koron määritysprosessiin kuuluvia toimia;

▼M2

(28) euromääräisten markkinoiden lyhyen koron ”yhteenlasketulla keskiarvolla” tarkoitetaan keskiarvoa, joka lasketaan käyttämällä vain euromääräisten markkinoiden lyhyen koron historiallisia päivittäisiä arvoja soveltamalla EKP:n julkistamia laskenta- ja julkistamissääntöjä;

(29) euromääräisten markkinoiden lyhyen koron ”yhteenlasketulla indeksillä” tarkoitetaan päivittäistä indeksiä, jonka avulla yhteenlaskettu euromääräisten markkinoiden lyhyen koron keskiarvo voidaan laskea miltä tahansa korkojaksolta kyseisen jakson alku- ja loppupäivämääriä vastaavien indeksien julkistettujen arvojen perusteella.

▼B

3 artikla

Taustalla olevat taloudelliset intressit, joita euromääräisten markkinoiden lyhyt korko edustaa

Euromääräisten markkinoiden lyhyt korko edustaa euroalueella sijaitsevien pankkien vakuudettomien yön yli -lainojen lainakustannuksia tukkumarkkinoilla. Euromääräisten markkinoiden lyhyt korko julkistetaan jokaisena TARGET2-pankkipäivänä perustuen edellisenä TARGET2-pankkipäivänä (raportointipäivämäärä ”T”) suoritettuihin ja selvitettyihin transaktioihin, joiden maturiteettipäivämäärä on T+1 ja joiden katsotaan toteutuneen tavanomaisin markkinaehdoin ja näin ollen edustavan markkinakorkoja puolueettomasti.

4 artikla

EKP:n tehtävät ja vastuut euromääräisten markkinoiden lyhyen koron hallinnoijana

1. EKP vastaa euromääräisten markkinoiden lyhyen koron määritysprosessista, joka kattaa seuraavat toimet: a) sellaisten järjestelyjen luominen ja ylläpito, joita käyttäen tilastolliset syöttötiedot toimitetaan euromääräisten markkinoiden lyhyen koron järjestelmään ja otetaan vastaan tässä järjestelmässä; b) tietojen laatukontrolli, mukaan luettuina tietojen suodattaminen, tietojen täydentäminen ja hyväksyttävien transaktioiden valitseminen; c) euromääräisten markkinoiden lyhyen koron laskeminen;

2. EKP:llä on euromääräisten markkinoiden lyhyen koron hallinnoijana seuraavat tehtävät ja vastuut: a) niiden taustalla olevien taloudellisten intressien määrittely, joita euromääräisten markkinoiden lyhyt korko edustaa, sekä euromääräisten markkinoiden lyhyen koron metodologian määrittely; b) euromääräisten markkinoiden lyhyen koron määritysprosessin toteuttaminen, jonka osana on varmistettava, että i) euromääräisten markkinoiden lyhyen koron määritysprosessi toimii tehokkaasti ja luotettavasti; ii) EKP:n vaikutusmahdollisuuksien piirissä olevat asiat, jotka vaikuttavat tai voivat vaikuttaa kielteisesti euromääräisten markkinoiden lyhyen koron määritysprosessiin ja sen moitteettomaan toimintaan, ratkaistaan pikaisesti; iii) seikat, toimintatavat ja menettelyt, jotka koskevat euromääräisten markkinoiden lyhyttä korkoa ja euromääräisten markkinoiden lyhyen koron määritysprosessia, julkistetaan tarvittaessa näiden suuntaviivojen mukaisesti; iv) euromääräisten markkinoiden lyhyen koron järjestelmä, käyttäjävaatimukset, tietojen laatukontrolli ja järjestelmäarkkitehtuuri ovat asianmukaisia, tarkoituksenmukaisia sekä asianmukaisesti ylläpidettyjä; v) EKP tai kansalliset keskuspankit eivät tee tilastollisen syöttötiedon käytön suhteen asiantuntija-arvioita euromääräisten markkinoiden lyhyen koron määrittämiseksi, lukuun ottamatta tapauksia, joita varten on vahvistettu selkeät ohjeet euromääräisten markkinoiden lyhyen koron metodologiassa tai toimintamenettelyissä; c) euromääräisten markkinoiden lyhyen koron määritysprosessin hallinnointi, mukaan lukien 8 ja 9 artiklassa säädetty valvontakehys ja sisäinen valvontatoiminto sekä 11 ja 12 artiklassa säädetyt valitus- ja tarkastusmenettelyt; d) euromääräisten markkinoiden lyhyen koron julkistaminen ja euromääräisten markkinoiden lyhyen koron metodologian mukaisesti tarvittaessa euromääräisten markkinoiden lyhyen koron tarkistaminen ja uudelleenjulkistaminen,

Edellä esitetyn estämättä EKP ja kansalliset keskuspankit, siltä osin kuin ne osallistuvat euromääräisten markkinoiden lyhyen koron määritysprosessiin, eivät ole vastuussa siitä, että sidosryhmä tai muu kolmas osapuoli käyttää tai hyödyntää euromääräisten markkinoiden lyhyttä korkoa rahoitusvälineessä, sopimuksessa, transaktiossa tai muussa kaupallisessa toiminnassa tai sijoituspäätöksessä.

3. EKP julkistaa euromääräisten markkinoiden lyhyen koron verkkosivustollaan kolmen desimaalin tarkkuudella viimeistään klo 9.00 Keski-Euroopan aikaa (CET) ( 7 )2 päivänä lokakuuta 2019 alkaen jokaisena TARGET2-pankkipäivänä. Jos julkaisun jälkeen havaitaan virheitä, joiden vaikutus julkistettuun euromääräisten markkinoiden lyhyeen korkoon ylittää tietyn euromääräisten markkinoiden lyhyen koron metodologiassa vahvistetun peruspistekynnyksen, EKP tarkistaa ja julkistaa uudelleen euron lyhytaikaisen koron samana päivänä viimeistään klo 11.00 CET. Tämän jälkeen euromääräisten markkinoiden lyhyeen korkoon ei saa tehdä muutoksia. Euromääräisten markkinoiden lyhyt korko julkistetaan yhdessä siihen liittyvien tietojen kanssa, kuten euromääräisten markkinoiden lyhyen koron metodologiassa on täsmennetty.

4. EKP julkaisee verkkosivustollaan vastuuvapauslausekkeen koskien tilanteita, joissa sidosryhmä tai kolmas osapuoli käyttää tai hyödyntää euromääräisten markkinoiden lyhyttä korkoa rahoitusvälineessä, sopimuksessa, kaupassa tai muussa kaupallisessa toiminnassa tai sijoituspäätöksessä. Vastuuvapauslausekkeen on katettava EKP ja kansalliset keskuspankit siltä osin kuin ne osallistuvat euromääräisten markkinoiden lyhyen koron määritysprosessiin.

5. Euromääräisten markkinoiden lyhyt korko asetetaan saataville myös markkinainformaation jakelujärjestelmässä sekä EKP:n Statistical Data Warehouse -tietokannassa.

6. Sen estämättä, mitä 1 kohdassa säädetään, vastuu tilastollisten syöttötietojen laadusta ja eheydestä sekä tietojen oikea-aikaisesta toimittamisesta määräytyy asetuksen (EU) N:o 1333/2014 (ECB/2014/48) ja tilastovaatimusten noudattamatta jättämistä koskevien sääntöjen mukaisesti.

▼M2

4 a artikla

Euromääräisten markkinoiden lyhyen koron yhteenlaskettuja keskiarvoja ja euromääräisten markkinoiden lyhyen koron yhteenlaskettua indeksiä koskevat EKP:n tehtävät ja vastuut

1. EKP:n vastuulla ovat seuraavat tehtävät: a) euromääräisten markkinoiden lyhyen koron yhteenlaskettujen keskiarvojen laskenta ja julkistaminen seuraavilta juoksuajoilta: 1 viikko, 1 kuukausi, 3 kuukautta, 6 kuukautta ja 12 kuukautta, sekä euromääräisten markkinoiden lyhyen koron yhteenlaskettu indeksi; b) euromääräisten markkinoiden lyhyen koron yhteenlaskettujen keskiarvojen ja euromääräisten markkinoiden lyhyen koron yhteenlasketun indeksin laskenta- ja julkistamissääntöjen julkaiseminen.

EKP julkistaa verkkosivustollaan euromääräisten markkinoiden lyhyen koron yhteenlasketut keskiarvot ensimmäisessä alakohdassa tarkoitetuilta juoksuajoilta ja euromääräisten markkinoiden lyhyen koron yhteenlasketun indeksin viiden desimaalin tarkkuudella korkojen osalta ja kahdeksan desimaalin tarkkuudella indeksin osalta viimeistään klo 9.15 (CET) jokaisena TARGET2-pankkipäivänä 15 päivästä huhtikuuta 2021 alkaen. Tämän jälkeen euromääräisten markkinoiden lyhyen koron yhteenlaskettujen keskiarvojen tai euromääräisten markkinoiden lyhyen koron yhteenlasketun indeksin julkistettuja arvoja ei tarkisteta.

2. Sen estämättä, mitä 1 kohdassa säädetään, EKP ja kansalliset keskuspankit eivät ole vastuussa siitä, että sidosryhmä tai muu kolmas osapuoli käyttää tai hyödyntää euromääräisten markkinoiden lyhyen koron yhteenlaskettuja keskiarvoja ja euromääräisten markkinoiden lyhyen koron yhteenlaskettua indeksiä rahoitusvälineessä, sopimuksessa, transaktiossa tai muussa kaupallisessa toiminnassa tai sijoituspäätöksessä. EKP julkaisee tältä osin verkkosivustollaan EKP:n ja kansallisten keskuspankkien vastuuvapauslausekkeen.

▼B

5 artikla

EKP:n, paikallisia keräysalustoja ylläpitävien kansallisten keskuspankkien sekä kansallisten keskuspankkien, joiden jäsenvaltioissa on yksi tai useampi kotimainen tiedonantaja, tehtävät ja vastuut

1. EKP:llä ja paikallisia keräysalustoja ylläpitävillä kansallisilla keskuspankeilla on seuraavat tehtävät ja vastuut: a) sen varmistaminen, että tilastolliset syöttötiedot toimitetaan euromääräisten markkinoiden lyhyen koron järjestelmään klo 7.00 (CET) mennessä jokaisena TARGET2-pankkipäivänä; b) siitä huolehtiminen, että henkilöstön jäseniä on käytettävissä viimeistään klo 6.30 (CET) alkavan ja klo 11.00 (CET) päättyvän ajanjakson aikana sellaisten mahdollisesti ilmaantuvien seikkojen ratkaisemiseksi, jotka liittyvät keräysprosessiin ja tilastollisten syöttötietojen toimittamiseen euromääräisten markkinoiden lyhyen koron järjestelmään, sekä tietojen laatukontrollin suorittamiseksi.

2. EKP:n, paikallisia keräysalustoja ylläpitävien kansallisten keskuspankkien ja sekä kansallisten keskuspankkien, joiden jäsenvaltioissa on yksi tai useampi kotimainen tiedonantaja, on suoritettava euromääräisten markkinoiden lyhyen koron määritysprosessi ja tuotannon jälkeiset menettelyt 6 artiklan 3 kohdassa tarkoitettujen toimintamenettelyjen mukaisesti. Tätä varten niillä on päivittäin oltava henkilöstön jäseniä käytettävissä viimeistään klo 7.00 (CET) ja klo 11.00 (CET) päättyvän ajanjakson aikana tiedonantajien kanssa tapahtuvaa vuorovaikutusta ja tietojen laatukontrollin suorittamista varten.

▼M1

2a. Jos kansallisen keskuspankin jäsenvaltiossa on vain yksi kotimainen tiedonantaja eikä se ylläpidä paikallista keräysalustaa, EKP voi kyseisen kansallisen keskuspankin etukäteen antamalla suostumuksella suorittaa sen puolesta tehtävät, jotka kansallisen keskuspankin on suoritettava 5 artiklan 2 kohdan nojalla ja jotka liittyvät euromääräisten markkinoiden lyhyen koron määritysprosessiin ja tuotannon jälkeisiin menettelyihin. Jos EKP hoitaa tällaisia tehtäviä kansallisen keskuspankin puolesta, EKP noudattaa 6 artiklan 3 kohdassa tarkoitettuja toimintamenettelyjä.

▼B

3. EKP:n ja paikallisia keräysalustoja ylläpitävien kansallisten keskuspankkien on myös täytettävä tietyt korkeaa käytettävyysastetta ja tietotekniikan palvelutasoa koskevat vaatimukset. EKP vahvistaa nämä vaatimukset ja ylläpitää niitä.

6 artikla

Euromääräisten markkinoiden lyhyen koron metodologia

1. Euromääräisten markkinoiden lyhyen koron metodologian tulee sisältää sen käyttöönoton syyt, sellaisten taustalla olevien taloudellisten intressien määritelmä, joita euromääräisten markkinoiden lyhyt korko edustaa, tilastollisten syöttötietojen lähteet, laskentaperusteet, euromääräisten markkinoiden lyhyen koron julkistamis- ja uudelleenjulkistamisjärjestelyt, virheiden säännöllistä julkaisemista koskeva avoimuuspolitiikka sekä varajärjestelyt ja varakoron laskemisen käynnistävät olosuhteet.

2. Euromääräisten markkinoiden lyhyen koron metodologia ja siihen mahdollisesti tehdyt muutokset julkaistaan EKP:n verkkosivustolla.

▼M2

3. Euromääräisten markkinoiden lyhyen koron metodologian lisäksi EKP huolehtii sellaisten toimintamenettelyjen vahvistamisesta ja ylläpitämisestä, joissa kuvataan a) toimet, joihin EKP ja kansalliset keskuspankit ryhtyvät euromääräisten markkinoiden lyhyen koron määritysprosessin, euromääräisten markkinoiden lyhyen koron julkistamisen ja uudelleenjulkistamisen sekä tuotannon jälkeisten menettelyjen suorittamiseksi; b) toimet, joihin EKP ryhtyy euromääräisten markkinoiden lyhyen koron yhteenlaskettujen keskiarvojen ja euromääräisten markkinoiden lyhyen koron yhteenlasketun indeksin laskentaa ja julkistamista varten.

▼B

7 artikla

Tehtävien ja vastuiden ulkoistaminen

▼M2

1. Edellä 4, 4a ja 5 artiklassa säädettyjä tehtäviä ja vastuita ei saa ulkoistaa kolmannelle osapuolelle.

▼B

2. EKP ja kansalliset keskuspankit voivat ulkoistaa kolmantena osapuolena olevalle palveluntarjoajalle tietoteknisen infrastruktuurin ylläpidon ja kehittämisen tai muita palveluja, jotka liittyvät 4 tai 5 artiklassa tarkoitettujen tehtävien ja velvollisuuksien täyttämiseen tai niiden suorittamiseen, ylläpitoon ja kehittämiseen, seuraavin edellytyksin: a) tällaiselle kolmannelle osapuolelle luodaan pysyvä ja tehokas valvontakehys; b) ulkoistavalla keskuspankilla on ulkoistamissopimuksen nojalla asianomaisia toimintoja koskeva oikeudellinen vastuu ja määräysvalta; c) asetuksen (EY) N:o 2533/98 8 artiklassa säädettyjä luottamuksellisten tilastotietojen suojaamista ja käyttöä koskevia sääntöjä noudatetaan; d) EKP:n neuvosto hyväksyy tällaisten tehtävien ulkoistamista koskevat kirjalliset sopimusjärjestelyt.

3. EKP ja kukin kansallinen keskuspankki on vastuussa sen valvonnasta, että niiden alihankkijat noudattavat ulkoistamissopimuksia, ja niiden on varmistettava, että EKP ja kansalliset keskuspankit saavat asiaan liittyvät tarpeelliset tiedot.

8 artikla

Valvontakehys

1. Euromääräisten markkinoiden lyhyen koron määritysprosessiin sovelletaan valvontakehystä.

2. Eurojärjestelmän eettisten sääntöjen ja Euroopan keskuspankin ylimmän johdon jäsenten menettelytapaohjeiden ( 8 ) lisäksi valvontakehykseen kuuluvat a) edellä 6 artiklan 3 kohdassa tarkoitetut toimintamenettelyt, joiden tarkoituksena on varmistaa euromääräisten markkinoiden lyhyen koron ja euromääräisten markkinoiden lyhyen koron määritysprosessin eheys ja laatu; b) järjestelyt joilla varmistetaan, että 11 ja 12 artiklassa säädetyt tarkastus- ja valitusmenettelyt ovat tehokkaita euromääräisten markkinoiden lyhyeen korkoon ja euromääräisten markkinoiden lyhyen koron määritysprosessiin kohdistuvien riskien hallinnoimiseksi.

3. EKP:n ja kansallisten keskuspankkien on noudatettava eurojärjestelmän eettisiä sääntöjä ja soveltuvin osin Euroopan keskuspankin ylimmän johdon jäsenten menettelytapaohjeita sellaisten eturistiriitojen osalta, joita saattaa syntyä elimen tai henkilöstön jäsenen osallistuessa euromääräisten markkinoiden lyhyen koron määritysprosessiin.

4. Euromääräisten markkinoiden lyhyen koron ja euromääräisten markkinoiden lyhyen koron määritysprosessin eheyden ja laadun osalta EKP:n on varmistettava, että 6 artiklan 3 kohdassa tarkoitetut toimintamenettelyt sisältävät laatukontrollin toteutusvaiheet sellaisina kuin ne on kuvattu euromääräisten markkinoiden lyhyen koron metodologiassa sen määrittämiseksi, mitkä transaktiot ovat hyväksyttyjä transaktioita. Laatukontrolli euromääräisten markkinoiden lyhyen koron järjestelmässä kattaa seuraavat tilastollisiin syöttötietoihin kohdistuvat monitasoiset tiedon laadunvalvontatoimenpiteet: a) sellaisten validointitarkastusten suorittaminen, joilla varmistetaan, että euromääräisten markkinoiden lyhyen koron järjestelmään toimitetut tiedostot täyttävät vaaditut tekniset standardit, jotta voidaan tunnistaa tiedoiltaan puutteelliset tai virheelliset transaktiot; b) tilastotietojen laatua koskevien kohdennettujen tarkastusten suorittaminen ennalta määritettyjen algoritmien mukaisesti poikkeavien tai epätavallisten transaktioiden havaitsemiseksi; c) vahvistuksen pyytäminen tiedonantajilta transaktion yksityiskohdista, jotta voidaan määrittää, mitkä transaktiot ovat hyväksyttäviä transaktioita.

5. EKP täydentää tilastollisia syöttötietoja euromääräisten markkinoiden lyhyen koron järjestelmässä käyttäen viitetietoja, jotka kuvaavat yksittäistä yhteisöä ja sen institutionaalisen sektorin luokitusta EKT 2010:ssä.

▼M2

6. EKP:n euromääräisten markkinoiden lyhyen koron yhteenlaskettujen keskiarvojen ja euromääräisten markkinoiden lyhyen koron yhteenlasketun indeksin laskentaan sovelletaan 6 artiklan 3 kohdassa tarkoitettuja EKP:n toimintamenettelyjä ja 11 artiklassa säädettyä valitusmenettelyä.

▼B

9 artikla

Sisäinen valvonta

1. EKP perustaa sisäisen valvontakomitean, joka tarkastelee ja kyseenalaistaa euromääräisten markkinoiden lyhyen koron määritysprosessiin liittyviä kaikkia näkökohtia ja raportoi niistä, mukaan lukien 5 artiklan 3 kohdassa ja 6 artiklan 3 kohdassa tarkoitetut korkean käytettävyystasoa ja tietotekniikan palvelutasoa koskevat vaatimukset ja toimintamenettelyt. Valvontakomitea toimii johtokunnan ja EKP:n neuvoston neuvoa-antavana elimenä.

2. Valvontakomiteaan kuuluu viisi jäsentä, joista a) kolme jäsentä, puheenjohtaja mukaan lukien, valitaan EKP:n nimeämistä ehdokkaista ja b) kaksi jäsentä valitaan paikallisia keräysalustoja ylläpitävien kansallisten keskuspankkien nimeämistä ehdokkaista, kussakin tapauksessa EKP:n neuvoston päätöksellä hyväksytyn johtokunnan ehdotuksen perusteella. Edellä b kohdassa mainittujen jäsenten osalta sovelletaan kahden vuoden välein vaihtuvaa kiertävää jäsenyyttä paikallista keräysalustaa ylläpitävien kansallisten keskuspankkien kesken. Puheenjohtajan on oltava johtokunnan jäsen. Valvontakomitean jäsenillä on oltava sekä korkokantojen vertailuarvojen tuotantoa että yleisesti rahoitusmarkkinoita koskevat asianmukaiset tekniset taidot, tiedot ja ammatillinen kokemus, jotta he voivat hoitaa tehtävänsä ja täyttää velvollisuutensa. Euromääräisten markkinoiden lyhyen koron määritysprosessiin osallistuvat henkilöstön jäsenet eivät saa olla valvontakomitean jäseniä; he voivat kuitenkin tukea valvontakomitean työtä sekä osallistua valvontakomitean kokouksiin tarkkailijoina.

3. Valvontakomitea kokoontuu, kun puheenjohtaja katsoo sen olevan tarpeellista tai tarkoituksenmukaista, kuitenkin vähintään neljän kuukauden välein. Ennen valvontakomitean perustamiskokousta EKP:n neuvosto hyväksyy jäsenluettelon sekä perusteet jäsenten valintaa ja vaihtamista varten tulevaisuudessa. Jäsenten on annettava ilmoitukset eturistiriidoista sekä nimityksen yhteydessä että myöhemmin sellaisten tapahtumien yhteydessä, joista jäsenen ymmärryksen mukaan voi aiheutua eturistiriita. Nämä asiakirjat sekä tiivistelmä kustakin valvontakomitean kokouksesta julkaistaan EKP:n verkkosivuilla.

4. Valvontakomitea perustetaan kuukauden kuluessa näiden suuntaviivojen voimaantulopäivästä.

5. Valvontakomitealla on seuraavat tehtävät: a) euromääräisten markkinoiden lyhyen koron edustamien, taustalla olevien taloudellisten intressien määritelmän sekä euromääräisten markkinoiden lyhyen koron metodologian säännöllinen tarkastelu; b) asianmukaisen tiedonsaannin varmistaminen kaikista euromääräisten markkinoiden lyhyen koron määritysprosessiin liittyvistä riskeistä esimerkiksi teettämällä ulkoisia arviointeja; c) euromääräisten markkinoiden lyhyen koron metodologian olennaisten muutosten valvominen, mukaan lukien sen arvioiminen, mittaako euromääräisten markkinoiden lyhyen koron metodologia edelleen asianmukaisesti taustalla olevia taloudellisia intressejä, kuten euromääräisten markkinoiden lyhyen aikavälin menetelmässä todetaan; d) euromääräisten markkinoiden lyhyen koron ehdotettujen ja toteutettujen olennaisten muutosten sekä sen mahdolliseen lopettamiseen liittyvien toimintatapojen ja menettelyjen tarkastelu ja pyynnön esittäminen EKP:lle, että se kuulee sidosryhmiä ennen tällaisten olennaisten muutosten toteuttamista tai tällaisten toimintatapojen ja menettelyjen hyväksymistä 14 artiklan mukaisesti; e) sen arvioiminen, tarvitaanko mahdollisia eturistiriitoja silmällä pitäen täydentäviä järjestelyjä 8 artiklan 3 kohdassa edellytettyjen turvaavien järjestelyjen lisäksi; f) tarvittaessa 11 artiklan nojalla tehtyjen valitusten tutkiminen; g) valvontakehyksen muutoksia koskevien ehdotusten tekeminen johtokunnalle ja EKP:n neuvostolle; h) euromääräisten markkinoiden lyhyen koron määritysprosessin eheyden ja valvontakehyksen valvominen toimilla, jotka liittyvät muun muassa euromääräisten markkinoiden lyhyen koron hallinnon ja toiminnan valvontaan, sisäisten ja ulkoisten tarkastusten tulosten arviointiin, näiden suuntaviivojen 12 artiklan mukaisesti suoritetuissa tarkastuksissa yksilöityjen korjaavien toimien toteutuksen seurantaan ja euromääräisten markkinoiden lyhyen koron metodologian noudattamisen varmistamiseen; i) sellaisten tapausten tutkiminen ja niistä raportoiminen johtokunnalle ja EKP:n neuvostolle, joissa väitetään, että 5 artiklan 3 kohdassa ja 6 artiklan 3 kohdassa vahvistettuja, korkeaa käytettävyysastetta ja palvelutasoa koskeviin vaatimuksiin liittyviä velvoitteita ei ole noudatettu; j) tarvittaessa toimenpiteiden ehdottaminen euromääräisten markkinoiden lyhyen koron eheyden, vakauden ja tarkkuuden suojaamiseksi; ▼M2 k) euromääräisten markkinoiden lyhyen koron yhteenlaskettujen keskiarvojen ja euromääräisten markkinoiden lyhyen koron yhteenlasketun indeksin laskenta- ja julkistamissääntöjen olennaisten muutosten tai niiden julkistamisen lopettamista koskevien ehdotusten valvominen. ▼B

6. Valvontakomitean jäseniin sovelletaan eurojärjestelmän eettisiä sääntöjä sekä näiden sääntöjen täytäntöön panemiseksi annettuja, kunkin asianomaisen kansallisen keskuspankin sisäisiä sääntöjä.

7. Valvontakomitea on päätösvaltainen, kun läsnä paikan päällä tai video-/puhelinneuvottelujärjestelmän välityksellä on kolme jäsentä, joista vähintään yksi on kansallisen keskuspankin jäsen.

8. Valvontakomitean jäsenet tekevät päätöksensä yksimielisesti. Pöytäkirjaan on sisällytettävä valvontakomitean 5 kohdan mukaisten tehtävien suorittamisesta johtuvat mahdolliset suositukset johtokunnalle ja EKP:n neuvostolle. Jos yksimielisyyteen ei päästä, pöytäkirjaan kirjataan jäsenten eriävät mielipiteet.

10 artikla

Euromääräisten markkinoiden lyhyen koron lopettaminen

EKP ottaa käyttöön selkeät kirjalliset toimintaperiaatteet ja menettelyt, jotka koskevat euromääräisten markkinoiden lyhyen koron lopettamista johtuen tilanteesta tai jostakin muusta olosuhteesta, jonka vuoksi euromääräisten markkinoiden lyhyt korko ei enää edusta taustalla olevia taloudellisia intressejä. Toimintatavat ja menettelyt julkaistaan EKP:n verkkosivustolla.

11 artikla

Valitusmenettely

▼M1

1. Henkilö, joka perustellusta syystä katsoo euromääräisten markkinoiden lyhyen koron määritysprosessiin liittyvän seikan vaikuttaneen hänen intresseihinsä olennaisesti, voi esittää EKP:lle kirjallisen valituksen asiasta. Valituksen voi lähettää joko postitse osoitteeseen Euroopan keskuspankki, 60640 Frankfurt am Main, Saksa, tai sähköisesti osoitteeseen euroshorttermrate_complaints@ecb.europa.eu.

▼B

2. EKP sitoutuu vastaamaan asianmukaisesti, johdonmukaisesti ja oikea-aikaisesti kaikkiin 1 kohdan mukaisesti esitettyihin, perusteltuihin valituksiin. EKP ottaa huomioon valituksen tutkittavaksi ottamisesta päättäessään valituksen vakavuuden ja merkityksen, jota se arvioi valitukseen sisältyvien tietojen perusteella ja tarvittaessa valittajalta pyytämiensä täydentävien tietojen perusteella. EKP voi tarpeelliseksi katsoessaan edellyttää, että valvontakomitea tutkii valituksen. Alustava arvio ja valituksen tutkiminen on suoritettava erillään henkilöstön jäsenistä, jotka ovat osallisina valituksen aiheena olevassa asiassa. Päätös valituksen tutkimisesta tai tällaisen tutkinnan tuloksesta ei millään tavalla merkitse EKP:n vahvistusta julkistetun koron tarkkuudesta.

3. Jos valitus koskee kansallisen keskuspankin tehtäviä ja velvollisuuksia, jotka liittyvät sen osallistumiseen näiden suuntaviivojen mukaisesti euromääräisten markkinoiden lyhyen koron määritysprosessiin, EKP toimii yhteistyössä kansallisen keskuspankin kanssa ratkaistakseen valituksen tutkinnassa esiin tulevat kysymykset. Tätä varten EKP ilmoittaa viipymättä kansalliselle keskuspankille valituksesta ja pyytää, että kansallinen keskuspankki toimittaa tiedot, joita EKP pitää tarpeellisina valituksen tutkimiseksi.

4. Jos kansallinen keskuspankki saa tiedon suullisesti tai kirjallisesti tehdystä valituksesta, se kehottaa valituksen tehnyttä henkilöä toimittamaan valituksen viipymättä kirjallisesti EKP:lle. Kansallinen keskuspankki tekee yhteistyötä valituksen tutkinnassa varmistamalla, että EKP:n tietopyyntöihin vastataan oikea-aikaisesti ja asianmukaisesti sellaisten henkilöstön jäsenten toimesta, jotka ovat riippumattomia valituksen aiheena olevassa asiassa osallisina olevista henkilöistä.

5. EKP kirjaa ja vahvistaa vastaanottaneensa kaikki valitukset ja ilmoittaa valituksen tekijälle, tutkitaanko valitus. EKP säilyttää valitukseen liittyvät tiedot, mukaan lukien valituksen tekijän toimittamat tiedot että EKP:n omat tiedot, vähintään viiden vuoden ajan. EKP ilmoittaa valittajalle ja mahdollisille muille osallisille, joita asia suoraan koskee, tutkimuksensa tuloksesta kirjallisesti.

6. Edellä 1–4 kohta ei rajoita valituksiin ja valituksia koskeviin ilmoituksiin mahdollisesti sovellettavan kansallisen lainsäädännön tai alemmanasteisen sääntelyn soveltamista.

▼M2

7. Kirjallisia valituksia voi esittää EKP:lle myös 1 ja 6 kohtien mukaisesti EKP:n 4 a artiklan mukaisesta euromääräisten markkinoiden lyhyen koron yhteenlaskettujen keskiarvojen ja euromääräisten markkinoiden lyhyen koron yhteenlasketun indeksin laskennasta ja julkistamisesta.

▼B

12 artikla

Tarkastukset ja kirjausketju

1. Euromääräisten markkinoiden lyhyen koron määritysprosessi on tarkastettava asianomaisten tarkastusta koskevien toimintaperiaatteiden, eli EKP:n sisäisen tarkastuksen toimintaperiaatteiden tai eurojärjestelmän/EKPJ:n ja yhteisen valvontamekanismin sisäisen tarkastuksen toimintaperiaatteiden mukaisesti.

2. EKP nimittää ulkopuolisen tilintarkastajan arvioimaan riippumattomasti, onko EKP:n euromääräisen markkinoiden lyhyen koron hallinnointia varten käyttämä kehys IOSCOn periaatteiden mukainen. Ulkopuolisen tilintarkastajan kertomus julkaistaan EKP:n verkkosivuilla.

3. EKP ja kansalliset keskuspankit säilyttävät vähintään viiden vuoden ajan euromääräisten markkinoiden lyhyen koron määritysprosessin kannalta merkitykselliset asiakirjat, tilastotiedot, raportit, muut tiedot (mukaan lukien tiedot transaktioiden mahdollisesta pois jättämisestä), analyysit ja valitukset sekä tiedonantajien tunnistetiedot.

13 artikla

Periaatteiden noudattamista koskeva lausuma

1. EKP julkaisee 12 kuukauden kuluessa euromääräisten markkinoiden lyhyen aikavälin kurssin ensimmäisestä julkaisupäivästä lausuman, jossa arvioidaan, onko EKP:n euromääräisten markkinoiden lyhyen koron hallinnoimiseksi käyttämä kehys IOSCOn periaatteiden mukainen (jäljempänä ”periaatteiden noudattamista koskeva lausuma”).

2. EKP ja 12 artiklan 2 kohdan mukaisesti nimitetty ulkopuolinen tilintarkastaja arvioivat säännöllisin väliajoin periaatteiden noudattamista koskevaa lausumaa.

▼M2

14 artikla

Sidosryhmien kuuleminen

1. EKP kuulee sidosryhmiä siinä laajuudessa kuin se on käytännössä mahdollista ennen seuraavia tapahtumia: a) euromääräisten markkinoiden lyhyen koron olennaisen muutoksen täytäntöönpano; b) euromääräisten markkinoiden lyhyen koron mahdollista lakkautusta koskevien toimintaperiaatteiden tai menettelyjen hyväksyminen; c) euromääräisten markkinoiden lyhyen koron yhteenlaskettujen keskiarvojen ja euromääräisten markkinoiden lyhyen koron yhteenlasketun indeksin julkistamisen lakkautus; d) olennainen muutos euromääräisten markkinoiden lyhyen koron yhteenlaskettujen keskiarvojen ja euromääräisten markkinoiden lyhyen koron yhteenlasketun indeksin laskenta- ja julkistamissääntöihin.

Tällöin EKP julkaisee tiedot kuulemismenettelyn aloittamisesta ja toteuttaa sen riittävän ajoissa ennen ehdotettua toimea.

2. Valvontalautakunta tarkastelee 9 artiklan 5 kohdan d ja k alakohdan mukaisesti 1 kohdassa tarkoitettuja ehdotettuja toimia ennen sidosryhmien kuulemista.

▼B

15 artikla

Säännöllinen raportointi ja uudelleentarkastelu

1. Kansalliset keskuspankit, joiden jäsenvaltiossa on yksi tai useampi kotimainen tiedonantaja, raportoivat EKP:lle kahdentoista kuukauden kuluttua näiden suuntaviivojen voimaantulosta ja sen jälkeen vuosittain näiden suuntaviivojen mukaisten tehtäviensä ja vastuidensa suorittamisesta.

2. EKP tarkastelee vähintään kerran vuodessa, edellyttävätkö euromääräisten markkinoiden lyhyen koron taustalla olevilla markkinoilla tapahtuneet muutokset euromääräisten markkinoiden lyhyen koron ja sen metodologian muuttamista.

16 artikla

Voimaantulo ja täytäntöönpano

1. Nämä suuntaviivat tulevat voimaan päivänä, jona ne annetaan tiedoksi kansallisille keskuspankeille.

2. Kansallisten keskuspankkien on noudatettava näitä suuntaviivoja viimeistään 1 päivästä lokakuuta 2019.

17 artikla

Osoitus

Nämä suuntaviivat on osoitettu kaikille eurojärjestelmän keskuspankeille.